CELEX: 52006PC0577
Language: lt
Date: 2006-10-06
Title: Pasiūlymas Tarybos sprendimas iš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo

Svarbus teisinis pranešimas

|

52006PC0577

Pasiūlymas Tarybos sprendimas iš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo  /* KOM/2006/0577 galutinis */  

	[pic] | EUROPOS BENDRIJŲ KOMISIJA |Briuselis, 6.10.2006KOM(2006) 577 galutinisPasiūlymasTARYBOS SPRENDIMASiš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo(pateikta Komisijos)AIŠKINAMASIS MEMORANDUMASAtsižvelgusi į nuolatinį demokratijos principų ir žmogaus teisių nepaisymą Toge, Europos Sąjunga 2004 m. išreiškė nuomonę, kad tokia politinė padėtis yra pagrindinių pataisyto Kotonu susitarimo[1] 9 straipsnyje išdėstytų principų pažeidimas, ir, vadovaudamasi šio susitarimo 96 straipsniu, su Togu pradėjo konsultacijas.Per šias konsultacijas Togo vyriausybė prisiėmė 22 įsipareigojimus dėl demokratijos atkūrimo ir žmogaus teisių bei pagrindinių laisvių stiprinimo, pavyzdžiui:-  Grįžti prie demokratijos atnaujinant nacionalinį dialogą su tradicine opozicija ir pilietine visuomene, iš naujo apsvarstyti rinkimų sistemą. Vietos ir parlamento rinkimai bus rengiami pagal šią naują rinkimų sistemą. Skatinti decentralizaciją, kad būtų sustiprinta demokratizacija.-  Stiprinti žmogaus teises ir pagrindines laisves. Vyriausybė patikino, kad nebus kankinimų ir kitokių nežmoniškų ir žmogaus orumą žeminančių aktų, kad bus suteikta saviraiškos laisvė ir teisė gauti informaciją, taip pat teisė dalyvauti susirinkimuose bei demonstracijose ir teisė laisvai judėti. Numatyta iš naujo apsvarstyti Nacionalinės žmogaus teisių komisijos ir Garso, vaizdo ir komunikacijos tarybos statutą bei įgaliojimus, taip pat numatyta paleisti politinius kalinius ir paspartinti asmenų, kuriems paskirtas kardomasis kalinimas, bylų nagrinėjimą.-  Stiprinti teisinę valstybę ir ypač teismų sistemą.2004 m. pabaigoje įdėta daug pastangų; nemažai įsipareigojimų įvykdyti arba buvo vykdomi.2005 m. vasario 5 d. mirus prezidentui Eyadema šalį apėmė nauja politinė krizė, kuri baigėsi tuo, kad daugelio įsipareigojimų buvo atsisakyta, žmogaus teisių padėtis ypač 2005 m. vasario 6 d. „konstitucinio“ perversmo metu ir per abejotinus 2005 m. balandžio mėn. prezidento rinkimus nepaprastai pablogėjo. Pasak šaltinių, žuvo 150–500 žmonių. 40 000 togiečių prieglobsčio nuo smurto ieškojo Benine ir Ganoje. Tai nustatyta per pirmąją stebėsenos misiją, 2005 m. liepos mėn. surengtą remiantis Tarybos sprendimu.Jungtinių Tautų tyrimo misija įvyko 2005 m. birželio mėn., jos ataskaita apie žmogaus teisių pažeidimus Toge prieš, per ir po prezidento rinkimų balandžio mėn. paskelbta 2005 m. rugsėjo mėn. Šioje ataskaitoje ypač kritikuojamas smurtautojų nebaudžiamumas ir vienos partijos naudojimasis kariuomene valdžiai išlaikyti.Opozicija užginčijo naujai išrinkto prezidento Faure Gnassingbé teisėtumą. 2005 m. gegužės 12 d. Europos Parlamentas priėmė tam pritariančią rezoliuciją.Spiriamas tarptautinės bendruomenės, naujasis prezidentas ėmėsi atvirumo politikos. Birželio 8 d. ministru pirmininku paskirtas nuosaikiosios opozicijos atstovas, 2005 m. birželio 20 d. sudaryta vyriausybė, į kurią taip pat pakviesti keli ministrai iš nuosaikiosios opozicijos. Antai teisingumo ministro portfelis patikėtas opozicijos atstovui. Svarbiausiu prezidento Gnassingbé ir vyriausybės politinio projekto aspektu tapo 22 įsipareigojimų Europos Sąjungos atžvilgiu įgyvendinimas.Nuo tada nuolat daryta didelė pažanga įsipareigojimų laikymosi srityje, įskaitant du po 2005 m. įvykių iškilusius klausimus – kariuomenės vaidmens ir pabėgėlių. Dėl konservatyvios frakcijos valdžioje ir ginkluotosiose pajėgose šie veiksmai atlikti sunkiomis sąlygomis.Svarbiausius veiksmus, apie kuriuos galima spręsti iš antrosios stebėsenos misijos 2006 m. kovo mėn. ir naujausių iki 2006 m. rugpjūčio mėn. politinių įvykių, galima apibendrinti taip:-  Kalbant apie žiniasklaidą, reikia pažymėti, kad pradėtas taikyti naujasis 2004 m. rugpjūčio mėn. spaudos kodeksas, laikomas vienu liberaliausių šioje regiono dalyje; panaikinus asmenybės kultą ir palengvinus sąlygas tapti partijų nariais pagerėjo oficialios žiniasklaidos padėtis; pakeista Garso, vaizdo ir komunikacijos tarybos sudėtis.-  Kalbant apie teisingumą, prezidentas Gnassingbé 2005 m. rugpjūčio mėn. pasakė kalbą, kurioje griežtai kritikavo lėtą ir korumpuotą teisingumo sistemą. Į laisvę buvo paleisti per 2005 m. įvykius sulaikyti politiniai kaliniai, pernelyg ilgai kardomojo kalinimo vietose kalėję kaliniai ir 11 kariškių, slapta kalintų nuo 2001 m. Kalinimo sąlygos pagerėjo; su Jungtinių Tautų vystymo programa baigta rengti teisingumo reforma, kuri jau imta įgyvendinti.-  2006 m. balandžio–rugpjūčio mėn. vyko tikras politinis dialogas su šalies tradicine opozicija, minėta Lomės pagrindų susitarime; opozicijos prašymu, atvirai svarstytas ne tik rinkimų sistemos, bet ir instituciniai klausimai, kariuomenės reforma, pabėgėlių problemos ir per paskutinius prezidento rinkimus kilę ginčai. Dialogo rezultatas – 2006 m. rugpjūčio 20 d. visų dalyvių pasirašytas bendras politinis susitarimas, kuriame svarstomi visi šie klausimai.-  Togo valdžios institucijos ėmėsi tam tikrų veiksmų savo ginkluotosioms pajėgoms reformuoti, atskirdamos valstybės gynybos funkcijas nuo vidaus saugumo ir apribodamos kariuomenės vaidmenį visuomeniniame gyvenime. Rengiamas naujasis ginkluotųjų pajėgų statutas. Nuo 2006 m. gegužės mėn. valstybinėms finansų įmonėms, visų pirma muitinei ir mokesčių inspekcijai, vietoj kariškių ėmė vadovauti civiliai asmenys. Nors pirmieji veiksmai siekiant išplėsti policijos ir žandarmerijos personalą nebuvo visiškai skaidrūs, padėtis šioje srityje turėtų pagerėti.-  Kalbant apie pabėgėlius, didžiausia problema – atkurti pasitikėjimo atmosferą, kad jie galėtų grįžti; vyriausybė priėmė pabėgėlių grįžimo planą ir nusprendė sustabdyti asmenų, galėjusių padaryti nusikaltimus, bylas. 2006 m. liepos–rugpjūčio mėn. atslūgus politinei įtampai nemažai pabėgėlių grįžo į šalį.2.6 įsipareigojimo (dėl kovos su nebaudžiamumu) klausimas lieka neišspręstas. Nenumatyta jokių sankcijų prieš smurtautojus. Tačiau Jungtinių Tautų vyriausiojo žmogaus teisių komisaro valdybos atstovybės įkūrimas Lomėje yra itin svarbus ir vilčių teikiantis žingsnis šia linkme.Pasitelkus nacionalinį dialogą, pasiektas kompromisinis politinis susitarimas dėl demokratijos atkūrimo. Pasirašytame dokumente daug dėmesio skiriama rinkimų sistemos, kuri sudarytų sąlygas užtikrinti parlamento rinkimus, sukūrimui. Susitarimas pranoksta Europos Sąjungos atžvilgiu prisiimtus įsipareigojimus: jame nagrinėjami kiti svarbūs klausimai, padedantys žengti tvarios nacionalinės santarvės link, ir su konstitucijos reforma bei kariuomene susiję klausimai.Reikia pažymėti, kad per abi stebėsenos misijas dauguma asmenų, į kuriuos kreiptasi, tvirtino, jog reikia laiko norint tinkamai surengti parlamento rinkimus (jie itin svarbūs bendradarbiavimo su Togu atnaujinimo atžvilgiu), pavyzdžiui, sudaryti patikimus rinkėjų sąrašus. Tačiau dabartinio parlamento kadencijos pabaiga, numatyta 2007 m. lapkričio mėn., yra galutinė data.Togo valdžios institucijos ryžtingai žengia reikiama linkme. Nors dėl politinės krizės 2005 m. pirmąjį pusmetį vėluota vykdyti 22 įsipareigojimus, dabartiniai žengimo į priekį tempai leidžia manyti, kad šie įsipareigojimai bus įvykdyti per 12–24 mėn.Atsižvelgdama į tai, kas išdėstyta pirmiau, ir vadovaudamasi Kotonu susitarimo 9 ir 96 straipsniais, Komisija siūlo Tarybai pratęsti 24 mėnesiams 2004 m. lapkričio 15 d. Tarybos sprendimo galiojimo laiką, šiek tiek patikslinti atitinkamas priemones, susijusias su nepanaudotomis ankstesnių EPF lėšomis, ir todėl priimti toliau pateikiamą sprendimą.PasiūlymasTARYBOS SPRENDIMASiš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimoEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. birželio 23 d. Kotonu pasirašytą[2] ir 2005 m. birželio 25 d. Liuksemburge pataisytą[3] Partnerystės susitarimą tarp Afrikos, Karibų ir Ramiojo vandenyno grupės valstybių ir Europos Bendrijos bei jos valstybių narių, ypač į jo 96 straipsnį,atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi, siekiant įgyvendinti AKR ir EB partnerystės susitarimą[4], ypač į jo 3 straipsnį,atsižvelgdama į Komisijos pasiūlymą,kadangi:(1) 2004 m. lapkričio 15 d. Tarybos sprendime 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo[5] numatyta, kad jis galioja 24 mėnesius nuo jo priėmimo dienos, kad būtų galima stebėti atitinkamas priemones.(2) Po prezidento Eyadema mirties kilusi politinė krizė 2005 m. buvo vienas nenumatytų įvykių, dėl kurio vėlavo Togo vyriausybės prisiimtų įsipareigojimų vykdymas ir užsibrėžtų tikslų įgyvendinimas.(3) Baigiantis šiam stebėsenos laikotarpiui daugelis įsipareigojimų įvykdyti, kitiems svarbiausiems įsipareigojimams įgyvendinti imtasi konkrečių veiksmų. Vis dėlto, atsižvelgiant į pagrindinius Kotonu susitarimo principus dar reikia įgyvendinti keletą svarbių priemonių,NUSPRENDĖ:1 straipsnisSprendimo 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo galiojimas pratęsiamas 24 mėnesiams, iki 2008 m. lapkričio 15 d. Sprendimas bus reguliariai persvarstomas kas šeši mėnesiai.2 straipsnisSprendime 2004/793/EB priemonės, patvirtintos kaip Kotonu susitarimo 96 straipsnio 2 dalies c punkte nurodytos priemonės, nekeičiamos, tačiau atsižvelgiama į šio sprendimo priede pateiktame laiško projekte nurodytus patikslinimus.3 straipsnisŠis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje .Priimta Briuselyje, [data]Tarybos varduPirmininkasPRIEDASMinistrui pirmininkui, Togo Respublikos vyriausybės vadovuiGerbiamasis Ministre Pirmininke,Europos Sąjunga Kotonu susitarimo 9 straipsnio nuostatoms skiria daug dėmesio. Šio susitarimo esmė, taigi ir mūsų santykių pagrindas, yra pagarba žmogaus teisėms, demokratijos principams ir teisinei valstybei, kuriais grindžiama AKR-ES partnerystė.Europos Sąjunga 2004 m. išreiškė nuomonę, kad politinė padėtis Toge yra šių svarbiausių principų pažeidimas ir 2004 m. balandžio mėn., vadovaudamasi susitarimo 96 straipsniu, pradėjo konsultacijas, per kurias vyriausybė prisiėmė 22 įsipareigojimus. Apie šių konsultacijų išvadas vyriausybės vadovui pranešta 2004 m. lapkričio 15 d. laiške.Atitinkamose priemonėse buvo numatytas 24 mėnesių stebėsenos laikotarpis, kuris baigiasi 2006 m. lapkričio 14 d. Per šį laikotarpį politinis dialogas suaktyvėjo: apie tai liudija, pavyzdžiui, 2005 m. liepos mėn. ir 2006 m. kovo mėn. surengtos bendros Tarybos ir Komisijos stebėsenos misijos.Iš įsipareigojimų stebėsenos matyti, kad 2004 m. pabaigoje padėtis buvo akivaizdžiai pagerėjusi, tačiau pablogėjo per 2005 m. įvykius po prezidento Eyadema mirties. 2005 m. birželio mėn. imta įgyvendinti atvirumo politika ir rezultatai rodo, kad padėtis šiuo metu gerokai pagerėjusi: neseniai pasiektas bendras politinis susitarimas, už kurio sudarymą mes sveikiname Togo valdžios institucijas ir visas susijusias šalis.Iš svarbiausių veiksmų, kurių imtasi, mes išskiriame:-  atviros vyriausybės, į kurią priimti opozicijos atstovai, sudarymą;-  naujojo spaudos kodekso taikymą, pastangas subalansuoti informacijos pristatymą oficialioje žiniasklaidoje ir pirmąjį Garso, vaizdo ir komunikacijos tarybos pertvarkymą;-  teisingumo reformos programos priėmimą, per 2005 m. įvykius suimtų kalinių paleidimą ir kalinimo sąlygų pagerinimą;-  tikro politinio nacionalinio dialogo palaikymą, kuris leido visoms susijusioms šalims kartu atvirai nagrinėti ginčytinus klausimus. Dialogo rezultatas – 2006 m. rugpjūčio 20 d. visų dalyvių pasirašytas bendras politinis susitarimas. Pasirašyto dokumento tikslas – padėti pagrindą tvariai nacionalinei santarvei, jis pranoksta Europos Sąjungos atžvilgiu prisiimtus įsipareigojimus. Be klausimų, susijusių su rinkimų sistema ir nebaudžiamumu, dokumente svarstomi konstitucijos reformos tęsimo ir kariuomenės klausimai;-  susitarimo su Jungtinių Tautų vyriausiojo žmogaus teisių komisaro valdyba dėl atstovybės įkūrimo Lomėje protokolo pasirašymą siekiant padėti vyriausybei ir stebėti žmogaus teisių padėtį Toge.Mes taip pat pažymime, kad pradėti įgyvendinti veiksmai, kurie konkrečiai nėra numatyti 22 įsipareigojimuose, bet su jais yra susiję. Tai kariuomenės reforma, kuria siekiama atskirti valstybės gynybos funkcijas nuo vidaus saugumo, ir pabėgėlių klausimas, kurį spręsti reikia visų pirma atkuriant pasitikėjimą.Nėra jokios abejonės, kad visi šie veiksmai padės atkurti demokratiją ir užtikrinti pagarbą žmogaus teisėms ir kad taip žengiama prisiimtų įsipareigojimų vykdymo linkme.Šiuo atžvilgiu Europos Sąjunga nori pasidalyti tokiais savo lūkesčiais:-  padarytos pažangos įtvirtinimas– tai turėtų patvirtinti būsimi rinkimai;-  rinkimų sistemos, kuriai pritaria visos šalys ir kuri yra apibrėžta bendrame politiniame susitarime, įgyvendinimas siekiant laisvų ir skaidrių parlamento rinkimų;-  politinių partijų finansavimą reglamentuojančio teisinio pagrindo sukūrimas;-  decentralizacijos tęsimas;-  2.6 įsipareigojime, pridėtame prie mūsų 2004 m. lapkričio 15 d. laiško, nurodytos kovos su nebaudžiamumu klausimo sprendimas ir pagarbos žmogaus teisėms, numatytos 2.1 įsipareigojime, užtikrinimas;-  Nacionalinės žmogaus teisių komisijos statuto persvarstymas ir jos pertvarkymas.Atsižvelgdama į tai, kad Toge įvyko teigiamų pokyčių, tačiau dar ne visas kelias nueitas, Europos Sąjunga nusprendė pratęsti 2004 m. lapkričio 15 d. sprendime nustatytą stebėsenos laikotarpį iki 48 mėnesių, kad Togo valdžios institucijos galėtų laikytis visų prisiimtų įsipareigojimų.Šiuo atžvilgiu atitinkamos priemonės, apie kurias jums buvo pranešta mūsų 2004 m. lapkričio 15 d. laiške, lieka galioti.Atsižvelgiant į atitinkamose priemonėse nustatytus tikslus likusios lėšos iš 6-ojo ir 7-ojo EPF bus panaudotos remti parlamento rinkimų rengimui, finansuoti techninio bendradarbiavimo programai, kurios vienas tikslų – remti 22 įsipareigojimų įgyvendinimą, remti teisingumo reformos ir žmogaus teisių propagavimo programai, taip pat finansuoti įtemptai dirbančių darbininkų socialinio aprūpinimo programai.Pagarbiai,Priimta Briuselyje, [data]Komisijos vardu | Tarybos vardu |[1] OL L 287, 2005 10 28, p. 4.[2] OL L 317, 2000 12 15, p. 3.[3] OL L 287, 2005 10 28, p. 4.[4] OL L 317, 2000 12 15, p. 376.[5] OL L 349, 2004 11 25, p. 17.